**Projektas**

**LIETUVOS RESPUBLIKOS ekonomikos ir inovacijų MINISTRAS**

**ĮSAKYMAS**

**dėl 2014–2020 mETŲ europos sąjungos fondų investicijų veiksmų programos 9 prioriteto „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ priemonės nr. 09.4.3-ESFA-K-805 „Žmogiškieji ištekliai Invest LT+“ projektų finansavimo sąlygų aprašo nr. 2 patvirtinimo**

2021 m. d. Nr. 4-

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, 6.2.7 papunkčiu,

t v i r t i n u 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-805 „Žmogiškieji ištekliai Invest LT+“ projektų finansavimo sąlygų aprašą Nr. 2 (pridedama).

Ekonomikos ir inovacijų ministras

Parengė

Ekonomikos ir inovacijų ministerijos

Europos Sąjungos investicijų koordinavimo departamento

Europos Sąjungos investicijų planavimo skyriaus

vyriausioji specialistė

Renata Čitavičienė

PATVIRTINTA

Lietuvos Respublikos ekonomikos ir inovacijų ministro

2021 m. d. įsakymu Nr. 4-

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKJŲJŲ IŠTEKLIŲ POTENCIALO DIDINIMAS“ PRIEMONĖS NR. 09.4.3-ESFA-K-805 „ŽMOGIŠKIEJI IŠTEKLIAI INVEST LT+“ PROJEKTŲ FINANSAVIMO SĄLYGŲ APRAŠAS NR. 2**

**I SKYRIUS**

**BENDROSIOS NUOSTATOS**

1. 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-805 „Žmogiškieji ištekliai Invest LT+“ projektų finansavimo sąlygų aprašas Nr. 2 (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. įgyvendinimo sprendimu, kuriuo patvirtinami tam tikri „2014–2020 metų Europos Sąjungos fondų investicijų veiksmų programos“ elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvos Respublikai (apie nurodytą sprendimą Europos Komisija pranešė dokumentu Nr. C(2014)6397), 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-805 „Žmogiškieji ištekliai Invest LT+“ (toliau – Priemonė) finansuojamas veiklas, iš Europos Sąjungos struktūrinių fondų lėšų bendrai finansuojamų projektų (toliau – projektai) vykdytojai, įgyvendindami pagal Aprašą finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 m. Europos Sąjungos struktūrinių fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos ūkio ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, su paskutiniais pakeitimais, padarytais 2020 m. liepos 2 d. Komisijos reglamentu (ES) Nr. 2020/972;

2.4. Lietuvos Respublikos ekonomikos ir inovacijų ministro valdymo sričių 2021–2023 metų strateginį veiklos planą, patvirtintą Lietuvos Respublikos ekonomikos ir inovacijų ministro 2021 m. kovo 23 d. įsakymu Nr. 4-217 „Dėl Lietuvos Respublikos ekonomikos ir inovacijų ministro valdymo sričių 2021–2023 metų strateginio veiklos plano patvirtinimo“ (toliau – 2021–2023 metų strateginis veiklos planas);

2.5. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.6. Rekomendacijas dėl projektų išlaidų atitikties Europos Sąjungos struktūrinių fondų reikalavimams, patvirtintas Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) ir paskelbtas Europos Sąjungos (toliau – ES) struktūrinių fondų svetainėje www.esinvesticijos.lt (toliau – Rekomendacijos dėl projektų išlaidų atitikties Europos Sąjungos struktūrinių fondų reikalavimams).

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Apraše vartojamos kitos sąvokos:

4.1. **Darbo užmokesčio išlaidos** – mokytojų ir mokomų asmenų darbo užmokesčio ir susijusių darbdavio įsipareigojimų išlaidos.

4.2. **Darbo vieta** – įmonės veiklai vykdyti neterminuotam laikotarpiui sukurta darbo vieta visu etatu.

4.3. **Darbo vieta, kuriai reikia papildomų kompetencijų,** – darbo vieta, turinti įmonės vykdomos veiklos ypatumus atspindinčių technologinių, gamybinių procesų ir paslaugų, kuriems vykdyti ir teikti tik profesinio mokymo ar aukštojo mokslo suteikiamos kvalifikacijos nepakanka.

4.4. **Didelė įmonė**– juridinis asmuo, neatitinkantis labai mažos, mažos arba vidutinės įmonės apibrėžimo, nustatyto Lietuvos Respublikos smulkiojo ir vidutinio verslo plėtros įstatyme.

4.5. **Investicijų plėtros projektas** – investuotojo, kuris jau buvo investavęs Lietuvoje iki paraiškos pateikimo, įvykdyta arba vykdoma privaloma investicija arba investuotojo ne vėliau kaip per 24 mėnesius nuo projekto sutarties pasirašymo dienos vykdoma arba planuojama vykdyti privaloma investicija (jei projektas nepriskiriamas naujam plyno lauko investicijų projektui).

4.6. **Investicijų projektas** – naujas plyno lauko investicijų arba investicijų plėtros projektas.

4.7. **Investuotojas** – užsienio investuotojas (įmonė), arba užsienio investuotojo (privačiojo (-iųjų) juridinio (-ių) asmens (-ų) ir (arba) fizinio (-ių) asmens (-ų)) Lietuvos Respublikoje įsteigtas privatus juridinis asmuo, kuriam užsienio investuotojas daro lemiamą įtaką, arba užsienio investuotojo (įmonės) įsteigtas filialas Lietuvos Respublikoje.

4.8. **Kompetencija** – gebėjimas atlikti tam tikrą veiklą, remiantis įgytų žinių, mokėjimų, įgūdžių, vertybinių nuostatų visuma.

4.9. **Kvalifikacija** – formalus vertinimo ir pripažinimo proceso rezultatas, kuris pasiekiamas, kai atsakinga institucija nustato, kad asmens mokymosi rezultatai atitinka nustatytus standartus ir gaunamas kvalifikaciją patvirtinantis dokumentas (pažymėjimas).

4.10. **Labai maža įmonė** –kaip ši sąvoka apibrėžta Lietuvos Respublikos smulkiojo ir vidutinio verslo plėtros įstatyme.

4.11. **Lemiama įtaka** – kaip ši sąvoka apibrėžta Lietuvos Respublikos konkurencijos įstatyme.

4.12. **Maža įmonė** – kaip ši sąvoka apibrėžta Lietuvos Respublikos smulkiojo ir vidutinio verslo plėtros įstatyme.

4.13. **Mokomas asmuo** – projekto vykdytojo darbuotojas, dalyvaujantis projekto lėšomis finansuojamuose mokymuose.

4.14. **Mokytojas** – mokomus asmenis mokantis projekto vykdytojo darbuotojas.

4.15. **Naujas plyno lauko investicijų projektas** – investuotojo, kuris iki paraiškos pateikimo nebuvo investavęs Lietuvoje, vykdoma investicija, kai verslo tikslu investuojama į naujo statinio statybą ir įrengimą plyname lauke.

4.16. **Nuotolinis mokymasis** – tai nuoseklus savarankiškas ar grupinis mokymas(is), kai mokomus asmenis ir mokytoją skiria atstumas ir (ar) laikas, o bendravimas ir bendradarbiavimas, mokymosi medžiaga pateikiama informacinėmis ir komunikacinėmis technologijomis.

4.17. **Privaloma investicija** – ne mažesnė kaip   3 000 000 Eur (trijų milijonų eurų) investicija arba sukurtos ne mažiau kaip 50 darbo vietųarba visų pareiškėjo darbuotojų vidutinis mėnesinis darbo užmokestis (bruto) 1,5 karto didesnis nei vidutinis mėnesinis darbo užmokestis šalies ūkyje.

4.18. **Privati investicija** – kaip ši sąvoka apibrėžta Lietuvos Respublikos investicijų įstatymo 3 straipsnyje.

4.19. **Plynas laukas** – kaip ši sąvoka apibrėžta Lietuvos Respublikos investicijų įstatyme.

4.20. **Specifinės kompetencijos** – kompetencijos,būtinos konkrečioje darbo vietoje, norint atlikti tiesiogiai su darbu susijusias operacijas ir funkcijas.

4.21. **Vidutinė įmonė** – kaip ši sąvoka apibrėžta Lietuvos Respublikos smulkiojo ir vidutinio verslo plėtros įstatyme.

5. Priemonės įgyvendinimą administruoja Lietuvos Respublikos ekonomikos ir inovacijų ministerija (toliau – Ministerija) ir viešoji įstaiga Europos socialinio fondo agentūra (toliau – įgyvendinančioji institucija).

6. Pagal Priemonę teikiamo finansavimo forma – negrąžinamoji subsidija*.*

7. Projektų atranka pagal Priemonę bus atliekama projektų konkurso vienu etapu būdu.

8. Pagal Aprašą projektams įgyvendinti numatoma skirti iki 2 600 000 Eur (dviejų milijonų šešių šimtų tūkstančių eurų) Lietuvos Respublikos valstybės biudžeto lėšų. Priimdama sprendimą dėl projektų finansavimo Ministerija turi teisę kvietimui skirtą sumą padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių.

9. Priemonės tikslas – skatinti tiesiogines užsienio investicijas, sudarant sąlygas tobulinti investuotojų darbuotojų kvalifikaciją, žinias ir gebėjimus.

10. Pagal Aprašą remiamos veiklos – investuotojų, investuojančių Lietuvos Respublikos teritorijoje į gamybą ir (ar) paslaugas, darbuotojų mokymas ir kvalifikacijos tobulinimas, įskaitant mokymo darbo vietoje organizavimą.

11. Pagal Apraše nurodytą remiamą veiklą kvietimą teikti paraiškas numatoma paskelbti 2021 m. III ketvirtį.

**II SKYRIUS**

**REIKALAVIMAI PAREIŠKĖJAMS**

12. Pagal Aprašą galimi pareiškėjai – užsienio investuotojas (įmonė), arba užsienio investuotojo (privačiojo (-iųjų) juridinio (-ių) asmens (-ų) ir (arba) fizinio (-ių) asmens (-ų)) Lietuvos Respublikoje įsteigtas (įsigytas) privatusis juridinis asmuo, kuriam užsienio investuotojas daro lemiamą įtaką, arba užsienio investuotojo (įmonės) įsteigtas filialas Lietuvos Respublikoje, partneriai – negalimi*.*

13. Pareiškėjais (projekto vykdytojais) gali būti tik juridiniai asmenys.

14. Finansavimas negali būti skiriamas pareiškėjams Reglamento (ES) Nr. 651/2014 1 straipsnio 2–5 dalyse nustatytais atvejais. Pagal Aprašą finansavimas nėra teikiamas pareiškėjui, jei jis yra priskiriamas sunkumų patiriančios įmonės kategorijai, kaip apibrėžta Reglamento (ES) Nr. 651/2014 2 straipsnio 18 punkte.

15. Pareiškėjas, gavęs finansavimą pagal Priemonę ir (ar) priemonę Nr. 09.4.3-ESFA-T-846 „Mokymai užsienio investuotojų darbuotojams“ (2017 m. birželio 27 d. paskelbtą kvietimą Nr. 1, 2019 m. birželio 12 d. paskelbtą Nr. 2,) pareiškėjas ar partneris, gavęs finansavimą pagal priemonę Nr. 09.4.3-ESFA-K-814 „Kompetencijos LT“ (2016 m. rugpjūčio 30 d. paskelbtą kvietimą Nr. 1 ir 2018 m. lapkričio 15 d. paskelbtą kvietimą Nr. 2), priemonę Nr. 09.4.3-ESFA-K-827 „Pameistrystė ir kvalifikacijos tobulinimas darbo vietoje“ (2016 m. lapkričio 21 d. paskelbtą kvietimą Nr. 1, 2017 m. rugsėjo 22 d. paskelbtą Nr. 2, 2018 m. gruodžio 28 d. paskelbtą kvietimą Nr. 3 ir 2020 m. balandžio 14 d. paskelbtą kvietimą Nr. 4) gali teikti paraišką pagal Aprašą, jeigu pagal nurodytas priemones įgyvendinamuose projektuose įsisavintų lėšų dalis pagal patvirtintus mokėjimo prašymus paraiškos pateikimo dieną yra ne mažesnė nei 50 procentų.

**III SKYRIUS**

**PROJEKTAMS TAIKOMI REIKALAVIMAI**

16. Projektas turi atitikti Projektų taisyklių III skyriaus dešimtajame skirsnyje nustatytus bendruosius projektų reikalavimus.

17. Projektas turi atitikti šiuos specialiuosius projektų atrankos kriterijus, patvirtintus 2014–2020 metų Europos Sąjungos fondų investicijų veiksmų programos stebėsenos komiteto 2021 m. ..........d. nutarimu Nr..................:

17.1. Projektas atitinka Lietuvos Respublikos ekonomikos ir inovacijų ministro valdymo sričių 2021–2023 metų strateginio veiklos plano, patvirtinto Lietuvos Respublikos ekonomikos ir inovacijų ministro 2021 m. kovo 23 d. įsakymu Nr. 4-217 „Dėl Lietuvos Respublikos ekonomikos ir inovacijų ministro valdymo sričių 2021–2023 metų strateginio veiklos plano patvirtinimo“ (toliau – 2021–2023 metų strateginis veiklos planas), nuostatas (vertinama, ar projektai prisidės prie 2021–2023 metų strateginio veiklos plano antrojo tikslo „Sudaryti sąlygas įmonių darbuotojams prisitaikyti prie kintančių ekonomikos sąlygų“ pirmojo uždavinio „Sukurti nuolat veikiančias žmogiškųjų išteklių kompetentingumo tobulinimo priemones“ įgyvendinimo. Siekiant antrojo 2021–2023 metų strateginio veiklos plano tikslo įgyvendinimo, projektu turi būti kuriamos darbo vietos, kurioms reikia papildomų kompetencijų, o siekiant pirmojo uždavinio įgyvendinimo ir atliepiant ekonomikos poreikius, darbuotojams turi būti suteiktos specifinės kompetencijos.Vertinama pagal paraiškoje pateiktą informaciją);

17.2. investuotojo privačių investicijų dydis į Lietuvoje įgyvendintą, šiuo metu įgyvendinamą arba į planuojamą pradėti įgyvendinti investicijų projektą, į kurį turi būti investuota ne anksčiau kaip per 36 mėnesius iki paraiškos pateikimo ir ne vėliau kaip per 24 mėnesius nuo projekto sutarties pasirašymo dienos, ne mažesnis kaip 3 000 000 Eur (trys milijonai eurų) arba tokio investicijų projekto metu sukuriama ne mažiau kaip 50 darbo vietų (visu etatu) arba visų pareiškėjo darbuotojų vidutinis mėnesinis darbo užmokestis (bruto) ne mažiau kaip 1,5 karto didesnis nei vidutinis mėnesinis darbo užmokestis šalies ūkyje (vertinama, ar investuotojo privačių investicijų dydis į Lietuvoje įgyvendintą, šiuo metu įgyvendinamą arba į planuojamą pradėti įgyvendinti investicijų projektą, į kurį turi būti investuota ne anksčiau kaip per 36 mėnesius iki paraiškos pateikimo ir ne vėliau kaip per 24 mėnesius nuo projekto sutarties pasirašymo dienos, ne mažesnis kaip 3 000 000 Eur (trys milijonai eurų) arba tokio investicijų projekto metu sukuriama ne mažiau kaip 50 darbo vietų (visu etatu) arba visų pareiškėjo darbuotojų vidutinis mėnesinis darbo užmokestis (bruto) ne mažiau kaip 1,5 karto didesnis nei vidutinis mėnesinis darbo užmokestis šalies ūkyje).

18. Projektas turi atitikti Aprašo 2 priede nurodytus prioritetinius projektų atrankos kriterijus. Už atitiktį šiems prioritetiniams projektų atrankos kriterijams projektams skiriami balai. Maksimalus galimas balų skaičius pagal kiekvieną kriterijų nurodytas Aprašo 2 priede. Pagal Aprašą privaloma surinkti minimali balų suma yra 50. Jeigu projektai surenka vienodą balų skaičių, jie išdėstomi Projektų taisyklių 151 punkte nustatyta tvarka.

19. Teikiamų pagal Aprašą projektų įgyvendinimo trukmė turi būti ne ilgesnė kaip 24 mėnesiai nuo projekto sutarties pasirašymo dienos.

20. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis, nurodytas Aprašo 19 punkte, gali būti pratęstas Projektų taisyklių nustatyta tvarka ne ilgiau kaip 6 mėnesiams ir nepažeidžiant Projektų taisyklių 213.1 ir 213.5 papunkčiuose nustatytų terminų. Prireikus pratęsti projekto veiklų įgyvendinimo laikotarpį ilgiau, nei nurodyta šiame Aprašo punkte, projekto sutarties keitimas turi būti derinamas su Ministerija.

21. Projekto veiklos turi būti vykdomos Lietuvos Respublikoje arba ne Lietuvos Respublikoje, jei jas vykdant sukurti produktai, rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai. Jeigu projektų veiklos vykdomos ne ES valstybėse narėse, tokių veiklų išlaidos neturi viršyti 3 procentų projekto tinkamų finansuoti išlaidų sumos.

22. Tinkama projekto tikslinė grupė yra pareiškėjo darbuotojai, dirbantys Lietuvos Respublikoje. Jeigu paraišką teikia užsienio investuotojas, tinkama projekto tikslinė grupė yra užsienio investuotojo Lietuvos Respublikoje įsteigto (įsigyto) privataus juridinio asmens, kuriam užsienio investuotojas daro lemiamą įtaką, arba užsienio investuotojo (įmonės) įsteigto filialo Lietuvos Respublikoje darbuotojai.

23. Projektu turi būti siekiama visų toliau išvardytų stebėsenos rodiklių, kuriems apskaičiuoti taikomas Veiksmų programos stebėsenos rodiklių skaičiavimo aprašas, paskelbtasES struktūrinių fondų svetainėjehttp://www.esinvesticijos.lt/lt/dokumentai/stebesenos-rodikliu-skaiciavimo-aprasai:

23.1. produkto stebėsenos rodiklio „Dirbantieji, kurie dalyvavo ESF mokymuose, suteikiančiuose kvalifikaciją arba kompetenciją“, kodas P.S.407, minimali siektina reikšmė – 10 dirbančiųjų;

23.2. rezultato stebėsenos rodiklio „Sėkmingai mokymus baigusių asmenų, kurie taiko įgytas žinias darbe, dalis praėjus ne mažiau kaip 6 mėn., bet ne daugiau kaip 24 mėn. po dalyvavimo ESF veiklose“, kodas R.S. 393, minimali siektina reikšmė – 85 procentai.

24. Negali būti numatyti projekto apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

25. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

26. Pagal Aprašą valstybės pagalba teikiama vadovaujantis Reglamento (ES) Nr. 651/2014  I skyriaus ir 31 straipsnio nuostatomis. Aprašas nustato pagalbos mokymui teikimo sąlygas, kurios atitinka Reglamento (ES) Nr. 651/2014 nuostatas ir yra suderinamos su vidaus rinka.

27.Projekto veikla turi būti pradėta įgyvendinti ne vėliau kaip per 6 mėnesius nuo projekto sutarties pasirašymo dienos. Projektas gali būti pradėtas įgyvendinti ne anksčiau nei po paraiškos registravimo įgyvendinančioje institucijoje dienos, tačiau projekto išlaidos nuo paraiškos registravimo iki finansavimo projektui skyrimo yra patiriamos pareiškėjo rizika. Jeigu projektas, kuriam prašoma finansavimo, pradedamas įgyvendinti iki paraiškos registravimo įgyvendinančioje institucijoje dienos, visas projektas tampa netinkamas ir jam finansavimas neskiriamas. Mokymo darbo vietoje veiklos gali būti pradėtos įgyvendinti ne anksčiau nei nuo projekto sutarties pasirašymo dienos.

28. Projektas ir projekto veiklos negali būti finansuotos ar finansuojamos iš kitų Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (ar) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų ir kurioms apmokėti skyrus ES struktūrinių fondų lėšų jos būtų pripažintos tinkamomis finansuoti ir (arba) apmokėtos daugiau nei vieną kartą, įskaitant *de minimis* pagalbą.

**IV SKYRIUS**

**TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI**

29. Projekto išlaidos turi atitikti Projektų taisyklių VI skyriuje išdėstytus projekto išlaidoms taikomus reikalavimus, Lietuvos Respublikos finansų ministerijos parengtas Rekomendacijas dėl projektų išlaidų atitikties Europos Sąjungos struktūrinių fondų reikalavimams, kurios paskelbtos interneto svetainėje https://www.esinvesticijos.lt/lt/dokumentai//rekomendacijos-del-projektu-islaidu-atitikties-europos-sajungos-strukturiniu-fondu-reikalavimams-3, ir Reglamento (ES) Nr. 651/2014  nuostatas. Projekto išlaidos, skirtos salės ir įrangos (mikrofono, nešiojamojo kompiuterio ir vaizdo projektoriaus) nuomai, mokomiems asmenims maitinti, turi būti planuojamos vadovaujantis Europos socialinio fondo agentūros interneto svetainėje adresu <https://www.esf.lt/data/public/uploads/2016/10/prekiu-ir-paslaugu-rinkos-kainu-analize.xls> skelbiama dažniausiai Europos socialinio fondo projektuose naudojamų prekių ir paslaugų kainų rinkos analize ir vidutiniu rinkos kainų tyrimu.

30. Didžiausia projektui galima skirti finansavimo lėšų suma yra  150 000 Eur ( šimtas penkiasdešimttūkstančių eurų), bet ne daugiau kaip 70 proc. visų tinkamų finansuoti projekto išlaidų. Didžiausia vidutiniškai vienam projekte dalyvaujančiam asmeniui – mokomam asmeniui – galima skirti finansavimo lėšų (visos tinkamos finansuoti tiesioginės projekto išlaidos) suma yra 1 000 Eur (vienas tūkstantis eurų). Mažiausia projektui galima skirti finansavimo lėšų suma yra 10 000 Eur ( dešimt tūkstančių eurų).

31. Projekto finansuojamoji dalis sudaro 50 proc. visų tinkamų finansuoti projekto išlaidų. Finansuojamoji dalis gali būti padidinta, kaip nurodyta 2 lentelėje. Jeigu tarp mokomų asmenų yra tik dalis neįgaliųjų, padidinta finansuojamoji dalis taikoma tik neįgaliesiems mokomiems asmenims.

1 lentelė. Projekto finansuojamoji dalis.

|  |  |  |  |
| --- | --- | --- | --- |
| Eil. Nr. | Pareiškėjo statusas | Finansuojamoji dalis | Finansuojamoji dalis (neįgaliesiems mokomiems asmenims) |
| 1. | Labai maža ir maža įmonė | iki 70 proc. | iki 70 proc. |
| 2. | Vidutinė įmonė | iki 60 proc. | iki 70 proc. |
| 3. | Didelė įmonė | iki 50 proc. | iki 60 proc. |

32. Pareiškėjas privalo prisidėti prie projekto finansavimo trūkstama tinkamų finansuoti projekto išlaidų suma. Pareiškėjas savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo didesne nei reikalaujama lėšų suma.

33. Pagal Aprašą tinkamų arba netinkamų finansuoti išlaidų kategorijos yra nustatytos 2 lentelėje.

2 lentelė. Tinkamų arba netinkamų finansuoti išlaidų kategorijos.

|  |  |
| --- | --- |
| **Išlaidų kategorijos pavadinimas** | **Reikalavimai ir paaiškinimai** |
| **1. Žemė** | Netinkama finansuoti |
| **2. Nekilnojamasis turtas** | Netinkama finansuoti |
| **3. Statyba, rekonstravi-mas, remontas ir kiti darbai** | Netinkama finansuoti |
| **4. Įranga, įrenginiai ir kitas turtas** | Netinkama finansuoti |
| **5. Projekto vykdymas** | Tinkamomis finansuoti išlaidomis yra laikomos:  5.1. mokytojų darbo užmokesčio išlaidos, kai mokama už valandas, kurias mokytojai dalyvauja mokyme (moko). Šios išlaidos yra tinkamos finansuoti tik tais atvejais, jei pareiškėjas pats vykdo šio Aprašo 10 punkte nurodytų ir atitinkamai suplanuotų projekto mokymo veiklų dalį, nepirkdamas paslaugų;  5.2. mokytojų tiesiogiai su projektu susijusios kelionių Lietuvoje išlaidos. Šios išlaidos yra tinkamos finansuoti tik tais atvejais, jei pareiškėjas pats vykdo šio Aprašo 10 punkte nurodytų ir atitinkamai suplanuotų projekto mokymo veiklų dalį, nepirkdamas paslaugų;  5.3. mokomų asmenų tiesiogiai su projektu susijusios kelionių Lietuvos Respublikoje išlaidos;  5.4. mokomų asmenų tiesiogiai su projektu susijusios kelionių į užsienio valstybes išlaidos;  5.5. išlaidos tiesiogiai su projektu susijusioms medžiagoms ir reikmenims, kurie priskiriami trumpalaikiam turtui, įsigyti. Šios išlaidos yra tinkamos finansuoti tik tais atvejais, jei pareiškėjas pats vykdo šio Aprašo 10 punkte nurodytų ir atitinkamai suplanuotų projekto mokymo veiklų dalį, nepirkdamas paslaugų;  5.6. įrankių ir įrenginių, priklausančių projekto vykdytojui, nusidėvėjimo, kiek jie nusidėvėjo naudojami vien mokymo projektui, išlaidos. Šios išlaidos yra tinkamos finansuoti tik tais atvejais, jei pareiškėjas pats vykdo šio Aprašo 10 punkte nurodytų ir atitinkamai suplanuotų projekto mokymo veiklų dalį, nepirkdamas paslaugų;  5.7. salės, įrangos nuomos išlaidos už valandas, kurias mokomi asmenys dalyvauja mokyme (netaikoma, kai mokymai vyksta darbo vietoje);  5.8 mokomų asmenų maitinimo išlaidos (netaikoma, kai mokymai vyksta darbo vietoje);  5.9. mokomų asmenų, kurie yra neįgalūs, apgyvendinimo Lietuvos Respublikoje išlaidos;  5.10. mokomų asmenų, kurie yra neįgalūs, apgyvendinimo užsienio valstybėse išlaidos;  5.11. su mokymo projektu susijusios konsultacinių paslaugų, t. y. mokymo organizavimo ir vykdymo, išlaidos;  5.12. išlaidos mokomiems darbuotojams už darbo laiko valandas, kurias mokomi darbuotojai dalyvauja mokyme (darbo užmokesčio išlaidos). Šios išlaidos yra tinkamos finansuoti, jei mokymas vykdomas ne nuotoliniu būdu ir nuotoliniu būdu, kai nuotolinis mokymas vyksta mokomų asmenų darbo valandomis ir įgyvendinančiai institucijai yra pateikiami su ja suderinti tai įrodantys dokumentai. Mokomų asmenų darbo užmokestis yra tinkamas kaip nuosavas pareiškėjo įnašas. |
| **6. Informavimas apie projektą** | Netinkama finansuoti. | |
| **7. Netiesioginės išlaidos ir kitos išlaidos pagal fiksuotąją projekto išlaidų normą** | Tinkama finansuoti. Netiesioginių projekto išlaidų suma pagal fiksuotąją normą apskaičiuojama vadovaujantis Projekto taisyklių 10 priedu. |

34. Nuotoliniai mokymai galimi.

35. Reikalavimai nuotoliniams mokymams:

35.1.  teikiant mokymo paslaugas nuotoliniu būdu privaloma užtikrinti suplanuotą dalyvių skaičių ir mokymų trukmę;

35.2.  organizuodamas mokymą nuotoliniu būdu projekto vykdytojas įgyvendinančiajai institucijai planuojamų renginių grafike nurodo prisijungimo prie sistemos duomenis;

36. Aprašo 2 lentelės 5.4 ir 5.10 papunkčiuose nurodytos išlaidos apmokamos taikant kelionės į užsienį išlaidų fiksuotąjį įkainį, kuris nustatomas atsižvelgiant į Mokslinių išvykų išlaidų fiksuotųjų įkainių dydžių apskaičiavimo tyrimo ataskaitą, skelbiamą ES struktūrinių fondų svetainėje <https://www.esinvesticijos.lt/lt//dokumentai//moksliniu-isvyku-islaidu-fiksuotuju-ikainiu-apskaiciavimo-ataskaita>. Atnaujinus Mokslinių išvykų tyrimo ataskaitą, atnaujinti kelionių mokytis fiksuotieji įkainiai bus taikomi ir projektams, dėl kurių projektų sutartys jau sudarytos. Apskaičiuojant kelionių mokytis fiksuotuosius įkainius, nėra įskaičiuojami dienpinigiai ir gyvenimo išlaidos, o apgyvendinimo užsienio valstybėje fiksuotasis įkainis ir gyvenamojo ploto nuomos kompensacijos fiksuotasis įkainis taikomas tik neįgaliesiems mokomiems asmenims.

37. Aprašo 2 lentelės 5.2 ir 5.3 papunkčiuose nurodytos išlaidos apmokamos taikant kuro ir viešojo transporto išlaidų fiksuotąjį įkainį (toliau – transporto išlaidų fiksuotasis įkainis), kuris nustatomas vadovaujantis Kuro ir viešojo transporto išlaidų fiksuotųjų įkainių nustatymo tyrimo ataskaita, skelbiama ES struktūrinių fondų svetainėje <https://www.esinvesticijos.lt/lt//dokumentai//kuro-ir-viesojo-transporto-islaidu-fiksuotuju-ikainiu-nustatymo-tyrimo-ataskaita-fi-005-01>. Projekte visoms transporto išlaidoms turi būti taikomas vienodas transporto išlaidų fiksuotasis įkainis. Atnaujinus Tyrimo ataskaitą, atnaujintas transporto išlaidų fiksuotasis įkainio dydis nebus keičiamas projekto įgyvendinimo metu.

38. [Aprašo 2 lentelės 5.1](file:///C:\Users\z.bilotiene\AppData\Local\Microsoft\Windows\Temporary%20Internet%20Files\Content.Outlook\0QYMEMZ7\Aprašo%202%20lentelės%205.1) ir 5.12 papunkčiuose nurodytos mokytojų ir mokomų darbuotojų išlaidos apmokamos taikant privačių juridinių asmenų projektų vykdančiojo personalo bei dalyvių darbo užmokesčio fiksuotuosius įkainius, kurie nustatomi vadovaujantis Privačių juridinių asmenų projektų vykdančiojo personalo bei dalyvių darbo užmokesčio fiksuotųjų įkainių nustatymo tyrimo ataskaita, skelbiama ES struktūrinių fondų svetainėje <https://www.esinvesticijos.lt/lt/dokumentai//privaciu-juridiniu-asmenu-projektu-dalyviu-darbo-uzmokescio-fiksuotuju-ikainiu-nustatymo-tyrimo-ataskaita>.

39. Išlaidos, apmokamos taikant Aprašo 36, 37 ir 38 punktuose nurodytus fiksuotuosius įkainius, turi atitikti šias nuostatas:

39.1. pagal fiksuotuosius įkainius apmokamos išlaidos turi atitikti Projektų taisyklių VI skyriaus trisdešimt penktajame skirsnyje nustatytus reikalavimus;

39.2. pareiškėjas turi teisę paraiškoje nurodyti mažesnius fiksuotųjų įkainių dydžius, nei jam taikomi Apraše nustatyti dydžiai;

39.3. projektų išlaidos, kurias numatyta apmokėti taikant fiksuotuosius įkainius, apmokamos atsižvelgiant į projekto sutartyje nustatytus fiksuotuosius įkainius ir projekto vykdytojo pateiktus dokumentus, kuriais įrodomas pasiektas rezultatas. Dokumentai, kuriuos reikia pateikti, įrodant pagal fiksuotuosius įkainius apmokomų rezultatų pasiekimą, bus nurodyti projekto sutartyje;

39.4. projekto įgyvendinimo metu vadovaujančiajai ar audito institucijai nustačius, kad fiksuotasis įkainis buvo netinkamai nustatytas, patikslintas dydis ar jo taikymo sąlygos taikomi projekto veiksmų, vykdomų nuo dydžio ar jo taikymo sąlygų patikslinimo įsigaliojimo dienos, išlaidoms apmokėti.

40. Projekto biudžetas sudaromas, vadovaujantis Rekomendacijomis dėl projektų išlaidų atitikties Europos Sąjungos struktūrinių fondų reikalavimams, kurios paskelbtos adresu https://www.esinvesticijos.lt/lt/dokumentai//rekomendacijos-del-projektu-islaidu-atitikties-europos-sajungos-strukturiniu-fondu-reikalavimams-3.

41. Pagal Aprašą netinkamomis finansuoti išlaidomis laikomos išlaidos:

41.1. mokymui, kurį vykdo įmonės laikydamosi nacionalinių privalomųjų mokymo standartų (pvz., darbų saugos mokymai, įmonių darbuotojų mokymai, susiję su potencialiai pavojingais įrenginiais, nustatytais Potencialiai pavojingų įrenginių kategorijų parametrų sąraše, patvirtintame Lietuvos Respublikos Vyriausybės 2001 m. birželio 29 d. nutarimu Nr. 817 „Dėl Lietuvos Respublikos potencialiai pavojingų įrenginių priežiūros įstatymo įgyvendinimo“);

41.2. mokymo programų, metodikų, tyrimų, studijų, analizių ir pan. rengimas, adaptavimas ar kt.;

41.3. programinės įrangos kūrimas ir diegimas;

41.4. mokymo aplinkos diegimas ir priežiūra;

41.5. mokymai, skirti komandos, organizacijos kultūrai formuoti, asmeniniam efektyvumui, vadovavimo (įskaitant ugdančiojo vadovavimo (angl. *coaching* ) kompetencijoms ugdyti (pvz., konfliktams spręsti, stresui valdyti, bendravimui, motyvavimui, laikui planuoti, emociniam intelektui, lyderystei, pozityviam mąstymui, veiklai planuoti, organizacijos pokyčiams, personalui valdyti, grįžtamajam ryšiui suteikti, susirinkimų vedimo, užduočių delegavimo, funkcijų paskirstymo kompetencijoms ugdyti, kūrybiškumo gebėjimams ugdyti ir pan.);

41.6. aukščiausio lygio vadovų (įmonės generalinis direktorius, vykdomasis direktorius) ir pagrindinių veiklų (gamybos, pardavimų, finansų, personalo valdymo, klientų aptarnavimo, informacinių technologijų ir pan.) vadovų mokymų išlaidos;

41.7. mokymai, susiję su produkto, proceso ir paslaugų standartų (pvz., ISO 9001, OHSAS 18001, LEAN, TOC ir pan.) diegimu ir (arba) atnaujinimu;

41.8. įmonių, kurių pagrindinė veikla priskiriama Ekonominės veiklos rūšių klasifikatoriaus (EVRK 2 red.), patvirtinto Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“, G sekcijai (išskyrus 45.2 ir 45.4 grupę, jei pagrindinę veiklos pajamų dalį sudaro techninės priežiūros bei remonto paslaugų pajamos), C sekcijos 11.01–11.05 ir 12.00 klasėms, R sekcijos 92 skyriui, mokomų asmenų mokymui;

41.9. mokymo pagal aukštojo mokslo studijų programas išlaidos;

41.10. paraiškos parengimo išlaidos;

41.11. apgyvendinimo, išskyrus būtinas neįgalių mokomų darbuotojų apgyvendinimo išlaidas, išlaidos;

41.12. nustatytos Projektų taisyklių VI skyriaus trisdešimt ketvirtajame skirsnyje;

41.13. išvardytos 2013 m. gruodžio 17 d. Europos Parlamento ir Tarybos reglamento (ES) Nr. 1304/2013 dėl Europos socialinio fondo, kuriuo panaikinamas Tarybos reglamentas (EB) Nr. 1081/2006, 13 straipsnio 4 dalyje;

41.14. neįvardytos Aprašo 33 punkte kaip tinkamos.

42. Pagal Aprašą teikiama valstybės pagalba mokymui nesumuojama su jokia kita pagalba, įskaitant *de minimis* pagalbą, susijusią su tomis pačiomis tinkamomis finansuoti išlaidomis, jei tokias išlaidas susumavus būtų viršyta Aprašo 31 punkte nurodyta projekto finansuojamoji dalis, kaip nustatyta Reglamento (ES) Nr. 651/2014  8 straipsnio 3 ir 5 dalyse.

43. Įgyvendinančioji institucija įsipareigoja kaupti informaciją apie pareiškėjui suteiktą valstybės pagalbą ir per 20 darbo dienų nuo valstybės pagalbos suteikimo pateikti duomenis apie suteiktą valstybės pagalbą Suteiktos valstybės pagalbos ir nereikšmingos (*de minimis*) pagalbos registrui, kurio nuostatai patvirtinti Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“.

44. Projekto vykdytojui nepasiekus įsipareigotų pasiekti Priemonės įgyvendinimo stebėsenos rodiklių reikšmių, taikomos Projektų taisyklių IV skyriaus dvidešimt antrojo skirsnio nuostatos.

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

45. Siekdamas gauti finansavimą pareiškėjas turi užpildyti paraišką, kurios iš dalies užpildyta forma PDF formatu skelbiama ES struktūrinių fondų svetainės www.esinvesticijos.lt skiltyje „Finansavimas“ prie paskelbto kvietimo teikti paraiškas „Susijusių dokumentų“. Paraiška ir jos priedai pildomi lietuvių kalba.

46. Pareiškėjas pildo paraišką ir ir kartu su Aprašo 50 punkte nurodytais priedais iki kvietimo teikti paraiškas skelbime nustatyto termino paskutinės dienos teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei laikinai nėra užtikrintos DMS funkcinės galimybės, teikia įgyvendinančiajai institucijai raštu (kartu pateikdamas į elektroninę laikmeną įrašytą paraišką ir priedus) Projektų taisyklių III skyriaus dvyliktajame skirsnyje nustatyta tvarka.

47. Jeigu vadovaujantis Aprašo 46 punktu paraiška teikiama raštu, ji gali būti teikiama vienu iš šių būdų:

47.1. įgyvendinančiajai institucijai teikiamas pasirašytas popierinis paraiškos ir jos priedų dokumentas (kartu pateikiama į elektroninę laikmeną įrašyta paraiška ir priedai). Paraiškos originalo ir elektroninės versijos turinys turi būti toks pat. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu;

47.2. įgyvendinančiajai institucijai kvietime nurodytu elektroninio pašto adresu siunčiamas elektroninis dokumentas, pasirašytas kvalifikuotu elektroniniu parašu.

48. Jei paraiškos gali būti teikiamos per DMS, pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.

49. Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienų laikotarpiui ir (arba) sudaro galimybę paraiškas ar jų priedus pateikti kitu būdu ir apie tai paskelbia Projektų taisyklių 82 punkte nustatyta tvarka.

50. Kartu su paraiška pareiškėjas turi pateikti šiuos priedus lietuvių kalba:

50.1. užpildytą Klausimyną apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų, jei pareiškėjas prašo pirkimo ir (arba) importo pridėtinės vertės mokesčio išlaidas pripažinti tinkamomis finansuoti, t. y. įtraukia šias išlaidas į projekto biudžetą. Šio klausimyno forma skelbiama ES struktūrinių fondų svetainės www.esinvesticijos.lt skiltyje „Dokumentai“, dokumento tipas „Paraiškų priedų formos“;

50.2. pareiškėjo steigimo dokumentų (įstatų (nuostatų ir (ar) statuto)) nuorašą ar kopiją (taikoma tik tuo atveju, jei juridinio asmens duomenys nėra skelbiami Juridinių asmenų registre);

50.3. pareiškėjo įmonės registracijos pažymėjimo kopiją (taikoma tik tuo atveju, jei juridinio asmens duomenys nėra skelbiami Juridinių asmenų registre);

50.4. patvirtintą 2019 metų įmonės balansą bei pelno (nuostolių) ataskaitą ir tarpinį 2020 m. įmonės balansą ir pelno (nuostolių) ataskaitą. Didelės įmonės papildomai turi pateikti patvirtintą 2019 m. ir tarpinę 2020 m. įmonės pinigų srautų ataskaitą (netaikoma, jeigu pareiškėjas yra pateikęs finansines ataskaitas VĮ Registrų centrui);

50.5. smulkiojo ar vidutinio verslo subjekto statuso deklaraciją, kurios forma patvirtinta Lietuvos Respublikos ūkio ministro 2008 m. kovo 26 d. isakymu Nr. 4-119 „Dėl Smulkiojo ar vidutinio verslo subjekto statuso deklaravimo tvarkos aprašo ir Smulkiojo ar vidutinio verslo subjekto statuso deklaracijos formos patvirtinimo“, išskyrus atvejus, kai pareiškėjas priskiria save didelei įmonei;

50.6. pažymą, išduotą ne anksčiau nei prieš 1 mėnesį iki paraiškos pateikimo, įrodančią, kad pareiškėjas yra įvykdęs su mokesčių ir valstybinio socialinio draudimo įmokų mokėjimu susijusius įsipareigojimus (taikoma tik tais atvejais, kai pareiškėjas – užsienio investuotojas (įmonė));

50.7. dokumentų, įrodančių mokomo asmens neįgalumą (neįgaliojo pažymėjimas), kopijas (jei taikoma);

50.8. dokumentų, įrodančių užsienio investuotojo lemiamą įtaką pareiškėjui, kai pareiškėjas yra Lietuvoje įsteigtas privatus juridinis asmuo (pvz., juridinio asmens steigimo sutarties arba steigimo akto, kitų sandorių ar jų išrašų, atskleidžiančių užsienio investuotojo teises daryti lemiamą įtaką juridinio asmens ūkinei veiklai, jo organų sprendimams ar personalo sudėčiai), kopijas;

50.9. dokumentus, įrodančius pareiškėjo privačių investicijų dydį, nurodytą Aprašo 17.2 papunktyje (planuojant investicijas – ketinimo protokolo kopiją arba laisvos formos deklaraciją; investavus – audito ataskaitą, išlaidų patyrimo dokumentų kopijas (sąskaitas faktūras, išmokėto darbo užmokesčio pažymas, darbo sutartis, jei buvo sukurta darbo vietų));

50.10. informaciją, reikalingą projekto atitikčiai projektų atrankos kriterijams įvertinti, parengtą pagal Aprašo 4 priedą;

50.11 projektų atitikties valstybės pagalbos taisyklėms patikros lapą, parengtą pagal Aprašo 3 priedą.

51. Paraiškų pateikimo paskutinė diena nustatoma kvietime teikti paraiškas. Vienas juridinis asmuo gali teikti ne daugiau kaip vieną paraišką vieno kvietimo teikti paraiškas metu.

52. Vadovaujantis Projektų taisyklių 118 punkto nuostatomis, paraiška yra atmetama neprašius pareiškėjo pateikti papildomų dokumentų ar duomenų, papildyti ar patikslinti paraiškoje pateiktos informacijos šiais atvejais:

52.1. jei su paraiška nepateiktas bent vienas iš Aprašo 50.5–50.11 papunkčiuose nurodytų priedų (jei jie yra taikomi);

52.2. jeigu paraiškos 5.1–5.3 papunkčiai, 6 ir 7 dalys neužpildyti (daugiau nei trys paraiškos formos laukai neužpildyti) arba informacija daugiau nei trijuose laukuose pateikiama nesilaikant paraiškos pildymo instrukcijos (pvz., neaprašytas veiklos turinys, jos būtinumo pagrindimas, nenurodyti fiziniai rodikliai, veiklos trukmė, tikslinės grupės mokomų asmenų skaičius, grupių skaičius, neaprašytas veiklai įgyvendinti reikalingų išlaidų poreikio pagrindimas, nepateiktas išsamus išlaidų apskaičiavimas ir kt.);

52.3. jeigu paraiškoje numatytos sąlygos netenkina Aprašo 12, 13, 15 punktuose, 17.1, 17.2, papunkčiuose ir 23, 27, 30, 31, 32 punktuose nurodytų reikalavimų;

52.4. jei paraiška pateikiama anksčiau nei kvietimo teikti paraiškas skelbime nustatytas terminas, nuo kurio gali būti teikiamos paraiškos.

53. Pareiškėjai informuojami ir konsultuojami Projektų taisyklių II skyriaus penktajame skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta kvietimo teikti paraiškas skelbime, paskelbtame pagal Aprašą ES struktūrinių fondų svetainėje www.esinvesticijos.lt.

54. Paraiškos vertinimą sudaro projekto tinkamumo finansuoti vertinimas ir projekto naudos ir kokybės vertinimas. Projekto tinkamumo finansuoti vertinimas atliekamas Projektų taisyklių III skyriaus keturioliktajame ir penkioliktajame skirsniuose nustatyta tvarka pagal Aprašo 1 priede nustatytus reikalavimus, projekto naudos ir kokybės vertinimas – Projektų taisyklių III skyriaus keturioliktajame ir šešioliktajame skirsniuose nustatyta tvarka pagal Aprašo 2 priede nustatytus reikalavimus. Jei projekto naudos ir kokybės vertinimo metu projektui suteikiama mažiau balų negu nurodyta Aprašo 18 punkte, paraiška atmetama.

55. Vertinant paraišką įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus Projektų taisyklių 118 punkte nustatyta tvarka. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą. Jei pareiškėjas per nustatytą paraiškos patikslinimo terminą nepateikia trūkstamos informacijos arba pareiškėjo pateikta trūkstama informacija yra nepakankama, paraiškos vertinimas atliekamas vadovaujantis turima ir su patikslinta paraiška gauta informacija (pakartotinai patikslinti informaciją ar pateikti dokumentus nėra prašoma).

56. Jeigu pareiškėjas įgyvendinančiajai institucijai pateikia įgyvendinančiosios institucijos neprašomą informaciją ir (ar) dokumentus (pvz., pakeičia, papildo paraišką ar jos priedus nauja informacija, įtraukia naujas veiklas, mokymą, išlaidas, dalyvius, išbrauktas netinkamas veiklas, mokymą, išlaidas, dalyvius pakeičia kitomis veiklomis, mokymu, išlaidomis, dalyviais, nemažinant išlaidų mažina fizinius, Priemonės įgyvendinimo stebėsenos rodiklius ir kt.), atliekant paraiškos vertinimą į ją nėra atsižvelgiama.

57. Siekdamas užtikrinti tinkamas sąlygas veiklų, kurios yra pradėtos įgyvendinti iki projekto sutarties pasirašymo dienos, kontrolės funkcijoms atlikti, pareiškėjas privalo teikti informaciją apie ateinančio mėnesio planuojamus renginius iki einamojo mėnesio paskutinės dienos įgyvendinančiajai institucijai elektroniniu paštu. Visi renginiai turi būti organizuojami tiksliai pagal renginių grafiką, t. y. numatytu laiku, numatytoje vietoje (adresu), laikantis kitos grafike nurodytos informacijos. Prireikus pakeisti renginių laiką, vietą (adresą), lektorių ir (ar) kitas aplinkybes, taip pat renginį pradėti ir (ar) pabaigti anksčiau ir (ar) vėliau nei nurodyta renginių grafike, įgyvendinančioji institucija turi būti informuojama nedelsiant, tačiau ne vėliau kaip prieš vieną darbo dieną iki renginio pradžios. Jeigu renginių grafiko pakeitimai atsiranda dėl nenumatytų priežasčių, kurios atsirado likus mažiau negu vienai darbo dienai iki renginio pradžios, pareiškėjas privalo užtikrinti, kad apie tokius pakeitimus įgyvendinančiajai institucijai būtų pranešta ne vėliau kaip iki suplanuotų renginių pradžios. Nepateikus planuojamų renginių grafiko, išlaidos pripažįstamos neatitinkančiomis reikalavimų.

58. Paraiškos vertinamos ne ilgiau kaip 90 dienų nuo kvietimo teikti paraiškas skelbime nurodytos paraiškų pateikimo paskutinės dienos*.*

59. Nepavykus paraiškų įvertinti per Aprašo 58 punkte nustatytą terminą (kai vertinant paraiškas reikia kreiptis į kitas institucijas, atliekama patikra projekto įgyvendinimo ir (ar) administravimo vietoje, taip pat kai buvo gauta paraiškų, kurių suma didesnė nei kvietimui teikti paraiškas skirta lėšų suma), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą Projektų taisyklių 127 punkte nustatyta tvarka įgyvendinančioji institucija informuoja pareiškėjus per DMS, o jeigu nėra įdiegtos DMS funkcinės galimybės – raštu, taip pat Ministeriją ir vadovaujančiąją instituciją raštu, vadovaudamasi Projektų taisyklių 9 punktu (jeigu įdiegtos funkcinės galimybės – per 2014–2020 metų Europos Sąjungos struktūrinių fondų posistemį SFMIS2014), ir nurodo termino pratęsimo priežastis.

60. Paraiška atmetama dėl priežasčių, nustatytų Apraše ir Projektų taisyklių 93 punkte, Projektų taisyklių III skyriaus keturioliktajame, penkioliktajame ir šešioliktajame skirsniuose, juose nustatyta tvarka. Apie paraiškos atmetimą pareiškėjas informuojamas raštu (jeigu įdiegtos funkcinės galimybės, informuojamas per DMS) per 3 darbo dienas nuo sprendimo dėl paraiškos atmetimo priėmimo dienos.

61. Pareiškėjas sprendimą dėl paraiškos atmetimo gali apskųsti Projektų taisyklių VII skyriaus keturiasdešimt trečiajame skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus įgyvendinančiosios institucijos veiksmus ar neveikimą.

62. Paraiškų baigiamąjį vertinimo aptarimą organizuoja ir Paraiškų baigiamojo vertinimo aptarimo grupės sudėtį tvirtina Ministerija Projektų taisyklių 146 punkte nustatyta tvarka. Paraiškų baigiamojo vertinimo aptarimo grupės veiklos principai nustatomi šios grupės reglamente.

63. Sprendimą dėl projekto finansavimo arba nefinansavimo priima Ministerija Projektų taisyklių III skyriaus septynioliktajame skirsnyje nustatyta tvarka.

64. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos elektroniniu paštu (jeigu įdiegtos funkcinės galimybės – per DMS)pateikia šį sprendimą pareiškėjams.

65. Pagal Aprašą finansuojamiems projektams įgyvendinti bus sudaromos dvišalės projektų sutartys. Projektų sutartys gali būti sudaromos iki 2021 m. liepos 30 d. Pareiškėjo prašymu ir siekiant užtikrinti vertimo paslaugas, projektų sutartys bus sudaromos lietuvių ir anglų kalbomis. Projektų sutartys gali būti keičiamos arba nutraukiamos Projektų taisyklių IV skyriaus devynioliktajame skirsnyje nustatyta tvarka.

66. Ministerijai priėmus sprendimą dėl projekto finansavimo, įgyvendinančioji institucija Projektų taisyklių IV skyriaus aštuonioliktajame skirsnyje nustatyta tvarka parengia ir pateikia pareiškėjui projekto sutarties, kurios forma nustatyta Projektų taisyklių 4 priede, projektą ir nurodo pasiūlymo pasirašyti projekto sutartį galiojimo terminą, nurodytą Projektų taisyklių 166 punkte. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti sutarties pasirašymo terminą. Jeigu pareiškėjas atsisako pasirašyti sutartį ar per nustatytą terminą jos nepasirašo, įgyvendinančioji institucija informuoja Ministeriją ir pareiškėją Projektų taisyklių 168 punkte nustatyta tvarka.

67. Projekto sutarties originalas gali būti rengiamas ir teikiamas:

67.1. pasirašytas raštu popierinėje laikmenoje;

67.2. pasirašytas kvalifikuotu elektroniniu parašu (tik elektroninėje laikmenoje).

**VI SKYRIUS**

**PROJEKTŲ ĮGYVENDINIMO REIKALAVIMAI**

68. Projektas įgyvendinamas pagal projekto sutartyje ir Projektų taisyklėse nustatytus reikalavimus. Projektui taip pat taikomi Apraše nustatyti reikalavimai.

69. Projektų įgyvendinimo priežiūrai sudaromas Projekto (-ų) priežiūros komitetas, kuris stebi projekto įgyvendinimo pažangą ir teikia rekomendacijas projektų vykdytojams dėl projekto įgyvendinimo. Projekto (-ų) priežiūros komitetas sudaromas iš įgyvendinančiosios institucijos ir Ministerijos atstovų, į Projekto (-ų) priežiūros komitetą gali būti kviečiami kitų institucijų, įstaigų ar organizacijų atstovai. Projekto (-ų) priežiūros komiteto sudėtis tvirtinama Lietuvos Respublikos ekonomikos ir inovacijų ministro įsakymu, o jo veiklos principai bus nustatyti šio komiteto darbo reglamente.

70. Jei projekto veikla nepradėta įgyvendinti per 6 mėnesius nuo projekto sutarties pasirašymo dienos, įgyvendinančioji institucija, suderinusi su Ministerija, turi teisę vienašališkai nutraukti projekto sutartį. Jeigu įgyvendinančioji institucija nenutraukia projekto sutarties, ji nustato pareiškėjui ne ilgesnį kaip 2 mėnesių terminą pateikti informaciją dėl projekto veiklų įgyvendinimo pradžios nukėlimo ir, įvertinusi priežastis, priima galutinį sprendimą dėl projekto sutarties pratęsimo (nepratęsimo).

71. Jei pareiškėjas yra užsienio investuotojas (įmonė), jis turi ne vėliau kaip iki projekto sutarties pasirašymo dienos teisės aktų nustatyta tvarka Lietuvos Respublikos juridinių asmenų registre įregistruoti privatų juridinį asmenį, kuriam daro lemiamą įtakąarba filialą, ir apie tai informuoti įgyvendinančiąją instituciją.

72. Pareiškėjas ar projekto vykdytojas, kurie nėra perkančiosios organizacijos pagal Lietuvos Respublikos Viešųjų pirkimų įstatymo reikalavimus, pirkimus privalo atlikti vadovaudamiesi Projektų taisyklių VII skyriaus keturiasdešimtojo skirsnio reikalavimais.

73. Dalyvavimas mokymuose ir jų baigimas turi būti patvirtintas mokymų tiekėjo arba projekto vykdytojo (kai mokymus vykdo projekto vykdytojas arba kai mokymų teikėjas tokio dokumento neišduoda) išduotu specialiosios arba papildomos kompetencijos įgijimą patvirtinančiu dokumentu (pažymėjimas). Mokymų baigimo pažymėjimai gali būti patvirtinti elektroniniu parašu.

74. Projekto vykdytojas privalo informuoti apie įgyvendinamą ar įgyvendintą projektą Projektų taisyklių VII skyriaus trisdešimt septintajame skirsnyje nustatyta tvarka.

75. Projekto užbaigimo reikalavimai nustatyti Projektų taisyklių IV skyriaus dvidešimt septintajame skirsnyje*.*

76. Visi su projekto įgyvendinimu susiję dokumentai turi būti saugomi Projektų taisyklių VII skyriaus keturiasdešimt antrajame skirsnyje nustatyta tvarka.

**VII SKYRIUS**

**APRAŠO KEITIMO TVARKA**

77. Aprašo keitimo tvarka nustatyta Projektų taisyklių III skyriaus vienuoliktajame skirsnyje.

78. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos

9 prioriteto „Visuomenės švietimas ir žmogiškųjų išteklių potencialo didinimas“

priemonės Nr. 09.4.3-ESFA-K-805 „Žmogiškieji ištekliai Invest LT+“

projektų finansavimo sąlygų aprašo Nr. 2

1 priedas

**PROJEKTO TINKAMUMO FINANSUOTI VERTINIMO LENTELĖ**

|  |  |
| --- | --- |
| **Paraiškos kodas** |  |
| **Pareiškėjo pavadinimas** |  |
| **Projekto pavadinimas** |  |
| **Projektą planuojama įgyvendinti:**  □ **su partneriu (-iais)** □ **be partnerio (-ių)** | |
| □ **PIRMINĖ** □ **PATIKSLINTA**  *(Žymima „Patikslinta“ tais atvejais, kai ši lentelė tikslinama po to, kai paraiška grąžinama pakartotiniam vertinimui)* | |

|  |  |  |  |  |  |
| --- | --- | --- | --- | --- | --- |
| **Bendrasis reikalavimas/**  **specialusis projektų atrankos kriterijus (toliau – specialusis kriterijus), jo vertinimo aspektai ir paaiškinimai** | **Bendrojo reikalavimo/ specialiojo kriterijaus detalizavimas** | | **Bendrojo reikalavimo/ specialiojo kriterijaus vertinimas** | | |
| **Taip / Ne/ Netaikoma/ Taip su išlyga** | **Komentarai** | |
|  |  | |  |  | |
| **1. Planuojamu finansuoti projektu prisidedama prie bent vieno 2014–2020 metų Europos Sąjungos fondų investicijų veiksmų programos (toliau – veiksmų programa) prioriteto konkretaus uždavinio įgyvendinimo, rezultato pasiekimo ir įgyvendinama bent viena pagal projektų finansavimo sąlygų aprašą numatoma finansuoti veikla.** | | | | | |
| 1.1. Projekto tikslai ir uždaviniai atitinka bent vieną veiksmų programos prioriteto konkretų uždavinį ir siekiamą rezultatą. | Projekto tikslai ir uždaviniai turi atitikti veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 9.4.3 konkretų uždavinį „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ ir siekiamą rezultatą.  Informacijos šaltinis: paraiška finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška). |  | |  | |
| 1.2. Projekto tikslai, uždaviniai ir veiklos atitinka bent vieną iš projektų finansavimo sąlygų apraše nurodytų veiklų. | Projekto tikslai, uždaviniai ir veiklos turi atitikti 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-805 „Žmogiškieji ištekliai Invest LT+“ projektų finansavimo sąlygų aprašo Nr. 2 (toliau – Aprašas) 10 punkte nurodytą veiklą.  Informacijos šaltinis: paraiška. |  | |  | |
| 1.3. Projektas atitinka kitus su projekto veiklomis susijusius projektų finansavimo sąlygų apraše nustatytus reikalavimus. | Projektas turi atitikti kitus su projekto veiklomis susijusius Aprašo 17.1, 17.2 papunkčiuose ir 28 punkte nustatytus reikalavimus.  Informacijos šaltiniai: paraiška, dokumentai, nurodyti 50.9, 50.10 ir 50.11 papunkčiuose. |  | |  | |
| **2. Projektas atitinka strateginio planavimo dokumentų nuostatas.** | | | | | |
| 2.1. Projektas atitinka strateginio planavimo dokumentų nuostatas. | Projektas turi atitikti nacionalinį strateginio planavimo dokumentą, nurodytą Aprašo 17.1 papunktyje.  Informacijos šaltinis – paraiška. | |  |  | |
| 2.2. Projektu prisidedama prie bent vieno 2009 m. spalio 30 d. Europos Vadovų Tarybos išvadomis Nr. 15265/09 patvirtintos Europos Sąjungos Baltijos jūros regiono strategijos, atnaujintos Europos Komisijos 2012 m. kovo 23 d. komunikatu Nr. COM (2012) 128, tikslo įgyvendinimo pagal bent vieną Europos Sąjungos Baltijos jūros regiono strategijos veiksmų plane, patvirtintame Europos Komisijos 2017 m. kovo 20 d. sprendimu Nr. SWD(2017)118, numatytą politinę sritį, horizontalųjį veiksmą ar įgyvendinimo pavyzdį. | Netaikoma. | |  |  | |
| **3. Projektu siekiama aiškių ir realių kiekybinių uždavinių.** | | | | | |
| 3.1. Projektu prisidedama prie bent vieno projektų finansavimo sąlygų apraše nustatyto veiksmų programos ir (arba) ministerijos priemonių įgyvendinimo plane nurodyto nacionalinio produkto ir (arba) rezultato rodiklio pasiekimo. | Projektas turi siekti stebėsenos rodiklių ir minimalių siektinų reikšmių, nurodytų Aprašo 23 punkte.  Informacijos šaltinis: paraiška. | |  |  | |
| 3.2. Išlaikyta nuosekli vidinė projekto logika, t. y. projekto rezultatai yra projekto veiklų padarinys, projekto veiklos sudaro prielaidas įgyvendinti projekto uždavinius, o pastarieji – pasiekti nustatytą projekto tikslą. | Informacijos šaltinis: paraiška. | |  |  | |
| 3.3. Projekto uždaviniai yra specifiniai (parodo projekto esmę ir charakteristikas), išmatuojami (kiekybiškai išreikšti ir matuojami) ir įvykdomi, aiški veiklų pradžios ir pabaigos data. | Informacijos šaltinis: paraiška. | |  |  | |
| **4. Projektas atitinka horizontaliuosius (darnaus vystymosi bei moterų ir vyrų lygybės ir nediskriminavimo) principus, projekto įgyvendinimas yra suderinamas su Europos Sąjungos (toliau** – **ES) konkurencijos politikos nuostatomis.** | | | | | |
| 4.1. Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui: |  | |  |  | |
| 4.1.1. aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.). | Netaikoma. | |  |  | |
| 4.1.2. socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas). | Informacijos šaltinis: paraiška. | |  |  | |
| 4.1.3. ekonomikos srityje (darnus pagrindinių ūkio šakų ir regionų vystymas). | Informacijos šaltinis: paraiška. | |  |  | |
| 4.1.4. teritorijų vystymo srityje (aplinkosauginių, socialinių ir ekonominių skirtumų mažinimas). | Informacijos šaltinis: paraiška. | |  |  | |
| 4.1.5. informacinės ir žinių visuomenės srityje. | Netaikoma. | |  |  | |
| 4.2. Pasiūlyti konkretūs veiksmai (pademonstruotas iniciatyvus požiūris), kurie rodo, kad projektu skatinamas darnaus vystymosi principo įgyvendinimas. | Netaikoma. | |  |  | |
| 4.3. Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. | Informacijos šaltinis: paraiška. | |  |  | |
| 4.4. Pasiūlyti konkretūs veiksmai, kurie rodo, kad projektu prisidedama prie moterų ir vyrų lygybės principo įgyvendinimo ir (arba) skatinamas nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimas. | Netaikoma. | |  |  | |
| 4.5. Projektas suderinamas su ES konkurencijos politikos nuostatomis: |  | |  |  | |
| 4.5.1. teikiamas finansavimas neviršija nustatytų *de minimis* pagalbos ribų ir atitinka reikalavimus, taikomus *de minimis* pagalbai. | Netaikoma. | |  |  | |
| 4.5.2. projektas finansuojamas pagal suderintą valstybės pagalbos schemą ar Europos Komisijos sprendimą arba pagal 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, laikantis ten nustatytų reikalavimų. | Projektas atitinka bendrąjį reikalavimą, jei jis atitinka 2014 m. birželio 17 d. Komisijos reglamente (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, 31 straipsnį.  Informacijos šaltiniai: paraiška, Aprašo 2 priedas. | |  |  | |
| 4.5.3. projekto finansavimas nereiškia neteisėtos valstybės pagalbos ar *de minimis* pagalbos suteikimo. | Netaikoma. | |  |  | |
| **5. Pareiškėjas ir partneris (-iai) organizaciniu požiūriu yra pajėgūs tinkamai ir laiku įgyvendinti teikiamą projektą ir atitinka jam (jiems) keliamus reikalavimus.** | | | | | |
| 5.1. Pareiškėjas ir partneris (-iai) yra juridiniai asmenys, juridinio asmens filialai, atstovybės (toliau – juridinis asmuo) arba fiziniai asmenys, kaip nustatyta projektų finansavimo sąlygų apraše. | Informacijos šaltiniai: paraiška, Juridinių asmenų registro duomenys. | |  |  | |
| 5.2. Pareiškėjas ir partneris (-iai) atitinka tinkamų pareiškėjų sąrašą, nustatytą projektų finansavimo sąlygų apraše. | Tinkamų pareiškėjų sąrašas yra nurodytas Aprašo 12 punkte.  Informacijos šaltiniai: Lietuvos Respublikos konkurencijos įstatymas, Europos Komisijos suvestinis pranešimas dėl jurisdikcijos pagal Tarybos reglamentą (EB) Nr. 139/2004 dėl koncentracijų tarp įmonių kontrolės, paraiška, dokumentai, nurodyti Aprašo 50.2, 50.3, 50.5 ir 50.8 papunkčiuose, paraiškos priedas nurodytas Aprašo 50.10 papunktyje. | |  |  | |
| 5.3. Pareiškėjas partneris (-iai) turi teisinį pagrindą užsiimti ta veikla (atlikti funkcijas), kuriai pradėti ir (arba) vykdyti, ir (arba) plėtoti skirtas projektas. | Netaikoma. | |  |  | |
| 5.4. Pareiškėjui ir partneriui (-iams) nėra apribojimų gauti finansavimą:  5.4.1. pareiškėjui ir partneriui (-iams), kurie yra juridiniai asmenys, nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis (jie) nėra likviduojamas (-i), nėra priimtas kreditorių susirinkimo nutarimas bankroto procedūras vykdyti ne teismo tvarka *(ši nuostata netaikoma biudžetinėms įstaigoms)* arba pareiškėjui ir partneriui (-iams), kurie yra fiziniai asmenys, nėra iškelta byla dėl bankroto, nėra pradėtas ikiteisminis tyrimas dėl ūkinės ir (arba) ekonominės veiklos;  5.4.2. paraiškos pateikimo dieną pareiškėjas ir partneris (-iai) galutiniu teismo sprendimu ar galutiniu administraciniu sprendimu nėra pripažinti nevykdančiais pareigų, susijusių su mokesčių ar socialinio draudimo įmokų mokėjimupagal Lietuvos Respublikos teisės aktus arba pagal kitos valstybės teisės aktus, jei pareiškėjas ir partneris (-iai) yra užsienyje registruoti juridiniai asmenys ar užsienyje gyvenantys fiziniai asmenys *(ši nuostata netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, ir pareiškėjams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai)*;  5.4.3. paraiškos vertinimo metu pareiškėjas ir partneris (-iai), kurie yra fiziniai asmenys, arba pareiškėjo ir partnerio (-ių), kurie yra juridiniai asmenys, vadovas, pagrindinis akcininkas (turintis daugiau nei 50 proc. akcijų) ar savininkas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai), ar kitas (kiti) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerio (-ių) per paskutinius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, teroristinius ir su teroristine veikla susijusius nusikaltimus ar teroristų finansavimą, vaikų darbo ar kitų su prekyba žmonėmis susijusių nusikalstamų veikų, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams *(šis apribojimas netaikomas, jei pareiškėjo arba partnerio (-ių) veikla yra finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, taip pat Europos investicijų fondui ir Europos investicijų bankui)*;  5.4.4. paraiškos vertinimo metu pareiškėjui ir partneriui (-iams), jei jie perkėlė gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra *(ši nuostata nėra taikoma viešiesiems juridiniams asmenims)*;  5.4.5. paraiškos vertinimo metu pareiškėjui ir partneriui (-iams) nėra taikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo *(ši nuostata nėra taikoma viešiesiems juridiniams asmenims)*;  5.4.6. paraiškos vertinimo metu pareiškėjui ir partneriui (-iams) nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų *(šis apribojimas netaikomas įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, įstaigoms, kurių veiklai finansuoti yra skiriama 2007–2013 metų ES fondų ar 2014–2020 metų ES struktūrinių fondų techninė parama, Europos investicijų fondui ir Europos investicijų bankui)*;  5.4.7. paraiškos vertinimo metu pareiškėjas ir partneris (-iai) Juridinių asmenų registrui yra pateikę metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“ *(ši nuostata netaikoma, kai pareiškėjas yra fizinis asmuo; ši nuostata taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui)*. | Informacijos šaltiniai: paraiška, dokumentai, nurodyti Aprašo 50.4 papunktyje, Valstybinės mokesčių inspekcijos prie Lietuvos Respublikos finansų ministerijos ir Valstybinio socialinio draudimo fondo valdybos prie Socialinės apsaugos ir darbo ministerijos, Juridinių asmenų registro, Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos duomenys, taip pat kita Europos socialinio fondo agentūrai (toliau – įgyvendinančioji institucija) prieinama informacija.  Vertinant atitiktį šiam vertinimo aspektui, vadovaujamasi pareiškėjo pateikta deklaracija. Pareiškėjo deklaracijoje pateiktų teiginių dėl atitikties šiam vertinimo aspektui nurodytų apribojimų tikrumas tikrinamas atrankiniu būdu vidaus procedūrų apraše nustatyta tvarka. | |  |  | |
| 5.5. Pareiškėjas ir partneris (-iai) turi (gali užtikrinti) pakankamus administravimo gebėjimus vykdyti projektą. | Informacijos šaltinis: paraiška. | |  |  | |
| 5.6. Projekto parengtumas atitinka projektų finansavimo sąlygų apraše nustatytus reikalavimus. | Netaikoma. | |  |  | |
| 5.7. Partnerystė projekte yra pagrįsta ir teikia naudą. | Netaikoma. | |  |  | |
| **6. Projekto išlaidų finansavimo šaltiniai aiškiai nustatyti ir užtikrinti.** | | | | | |
| 6.1. Pareiškėjo ir (ar) partnerio (-ių) įnašas atitinka projektų finansavimo sąlygų apraše nustatytus reikalavimus ir yra užtikrintas įnašo finansavimas. | Pareiškėjas turi prisidėti prie projekto įgyvendinimo Aprašo 32 punkte nurodyta lėšų dalimi. | |  |  | |
| 6.2. Užtikrintas netinkamų finansuoti su projektu susijusių išlaidų padengimas. | Netaikoma. | |  |  | |
| 6.3. Užtikrintas finansinis projekto (veiklų) rezultatų tęstinumas. | Netaikoma. | |  |  | |
| 6.4 Projektas atitinka Europos investicijų banko nustatytas išlaidų tinkamumo finansuoti sąlygas | Informacijos šaltinis – paraiška. | |  |  | |
| **7. Užtikrintas efektyvus projektui įgyvendinti reikalingų lėšų panaudojimas.** | | | | | |
| 7.1. Projekto įgyvendinimo alternatyvos pasirinkimas pagrįstas sąnaudų ir naudos analizės rezultatais: | Netaikoma. | |  |  | |
| 7.1.1. projekto įgyvendinimo alternatyvoms (-oms) įvertinti taikomos pajamų, sąnaudų, finansavimo šaltinių, sukuriamos naudos ir kitos prielaidos yra pagrįstos; | Netaikoma. | |  |  | |
| 7.1.2. projekto įgyvendinimo alternatyvoms (-oms) įvertinti taikomas vienodas pagrįstos trukmės analizės laikotarpis; | Netaikoma. | |  |  | |
| 7.1.3. projekto įgyvendinimo alternatyvoms (-oms) įvertinti taikoma vienoda pagrįsto dydžio diskonto norma; | Netaikoma. | |  |  | |
| 7.1.4. optimali projekto įgyvendinimo alternatyva pasirinkta pagal projekto įgyvendinimo alternatyvų finansinių ir (arba) ekonominių rodiklių (grynosios dabartinės vertės, vidinės grąžos normos, naudos ir sąnaudų santykio) reikšmes; | Netaikoma. | |  |  | |
| 7.1.5. pasirinktai projekto įgyvendinimo alternatyvai realizuoti nėra žinomų teisinių, techninių ir socialinių apribojimų. | Netaikoma. | |  |  | |
| 7.2. Projekto įgyvendinimo alternatyvos pasirinkimas pagrįstas sąnaudų efektyvumo rodikliu. | Netaikoma. | |  |  | |
| 7.3. Įvertintos pagrindinės projekto rizikos ir suplanuotos rizikų valdymo priemonės bei joms įgyvendinti reikalingi ištekliai. | Informacijos šaltinis: paraiška. | |  |  | |
| 7.4. Numatytos projekto veiklos atitinka tinkamoms finansuoti veikloms ir jų apimtims nustatytus reikalavimus. Išlaidos atitinka nustatytus reikalavimus ir yra būtinos projektams įgyvendinti. Veiklos ir išlaidos suplanuotos efektyviai ir pagrįstai, įvertinus ir iki paraiškos pateikimo pradėtas ar įvykdytas viešųjų pirkimų procedūras. Vertinant pareiškėjo ir partnerio (-ių) įgyvendintus ir (arba) įgyvendinamus projektus toms pačioms veikloms ir išlaidoms finansavimas nėra skiriamas pakartotinai. | Informacijos šaltinis: paraiška. | |  |  | |
| 7.5. Pareiškėjas gali įgyvendinti projekto tikslus, veiklas, uždavinius bei pasiekti rezultatus per projekto įgyvendinimo laikotarpį; projekto įgyvendinimo trukmė, atitinka projektų finansavimo sąlygų apraše nustatytus reikalavimus. | Projekto įgyvendinimo trukmė (terminas) turi atitikti Aprašo 19 punkte nustatytą reikalavimą.  Informacijos šaltinis: paraiška. | |  |  | |
| 7.6. Projektas atitinka kryžminio finansavimo reikalavimus. | Netaikoma. | |  |  | |
| 7.7. Teisingai pritaikyta fiksuotoji projekto išlaidų norma, fiksuotieji projekto išlaidų vieneto įkainiai, fiksuotosios projekto išlaidų sumos ir (ar) apdovanojimai. | Fiksuotieji įkainiai turi atitikti reikalavimus, nustatytus Aprašo 36, 37 ir 38 punktuose.  Informacijos šaltinis – paraiška. | |  |  | |
| 7.8. Paraiškoje teisingai nurodyta projekto kategorija, iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis, atsižvelgiant į tai, ar įgyvendinant projektą:  – negaunama pajamų;  – gaunama pajamų ir jos yra įvertintos iš anksto;  – gaunama pajamų, bet jų iš anksto neįmanoma apskaičiuoti. | Netaikoma. | |  |  | |
| **8. Projekto veiklos vykdomos veiksmų programos įgyvendinimo teritorijoje.** | | | | |
| 8.1. Projekto veiklos vykdomos Lietuvos Respublikoje arba ne Lietuvos Respublikoje, bet jas vykdant sukurti produktai, gauti rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai (arba ES, kai vykdomos projektų veiklos pagal reglamento (ES) =ollllllllllllllllllk-Nr. 1303/2013 9 straipsnio pirmosios pastraipos 1 punktą) ir projektas atitinka bent vieną iš šių sąlygų:  8.1.1. iš Europos regioninės plėtros fondo ir Sanglaudos fondo bendrai finansuojamo projekto veiklų, vykdomų ne Lietuvos Respublikoje, o ES teritorijoje, išlaidos neviršija procento, nustatyto projektų finansavimo sąlygų apraše; arba pagal projektų finansavimo sąlygų aprašą vykdomos reprezentacijai skirtos veiklos, informavimo, komunikacijos ir ES struktūrinių fondų matomumo didinimo veiklos;  8.1.2. iš Europos socialinio fondo bendrai finansuojamo projekto veiklos vykdomos:  – ES teritorijoje;  – ne ES teritorijoje, bet tokių veiklų išlaidos neviršija procento, nustatyto projektų finansavimo sąlygų apraše;  8.1.3. vykdomos techninės paramos projektų veiklos. | Projekto veiklų vykdymo teritorija turi atitikti Aprašo 21 punkte nustatytus reikalavimus.  Informacijos šaltinis: paraiška. | |  |  | |

**GALUTINĖ PROJEKTO ATITIKTIES BENDRIESIEMS REIKALAVIMAMS VERTINIMO IŠVADA:**

**1) Paraiška įvertinta teigiamai pagal visus bendruosius reikalavimus ir specialiuosius kriterijus:**

□ Taip □ Ne □ Taip su išlyga

Komentarai:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2) Pareiškėjas nebandė gauti konfidencialios informacijos arba daryti poveikio vertinimą atliekančiai institucijai dabartinio paraiškų vertinimo arba atrankos proceso metu:**

□ Taip, nebandė

□ Ne, bandė

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Privaloma pildyti tik atsakius „Ne, bandė“, t. y. nurodomos faktinės aplinkybės.)*

**3) Projekto tinkamumo finansuoti vertinimo metu nustatytos projekto** **tinkamos finansuoti ir tinkamos deklaruoti Europos Komisijai (toliau – EK) išlaidos:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Bendra projekto vertė (apima ir tinkamas, ir netinkamas išlaidas), Eur** | **Didžiausia galima projekto tinkamų finansuoti išlaidų suma:** | | | | | **Pajamos, mažinančios tinkamų deklaruoti EK išlaidų sumą, Eur** | **Tinkamos deklaruoti EK išlaidos** | |
| **Iš viso, Eur** | **Iš jų:** | | | | **Didžiausia EK tinkamų deklaruoti išlaidų suma, Eur** | **Dalis nuo tinkamų finansuoti išlaidų, proc** |
| **Prašomos skirti lėšos – iki, Eur** | **Dalis nuo tinkamų finansuoti išlaidų, proc.** | **Pareiškėjo nuosavos lėšos, Eur** | **Dalis nuo tinkamų finansuoti išlaidų, proc.** |
| 1 | 2 | 3 | 4=(3/2)\*100 | 5 | 6=(5/2)\*100 | 7 | 8 | 9=(8/2)\*100 |
|  |  |  |  |  |  |  |  |  |
|  |  |  |  |  |  |  |  |  |

**Pastabos:**

|  |
| --- |
| *(Šiame laukelyje pagal poreikį gali būti įrašomos papildomos sąlygos, kurias įgyvendinančioji institucija, atsižvelgdama į projekto rizikingumą, siūlo įtraukti į projekto sutartį.)* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos vertinimą atlikusios institucijos atsakingo (data) (vardas ir pavardė, parašas (jei pildoma popierinė versija)

asmens pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos

9 prioriteto „Visuomenės švietimas ir žmogiškųjų išteklių potencialo didinimas“

priemonės Nr. 09.4.3-ESFA-K-805 „Žmogiškieji ištekliai Invest LT+“

projektų finansavimo sąlygų aprašo Nr. 2

2 priedas

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PROJEKTO Naudos ir kokybės vertinimo LENTELĖ**   |  |  | | --- | --- | | **Paraiškos kodas** |  | | **Pareiškėjo pavadinimas** |  | | **Projekto pavadinimas** |  | | **Projektą planuojama įgyvendinti:** *Pažymima projekto naudos ir kokybės vertinimo metu.*  □ **su partneriu (-iais)** □ **be partnerio (-ių)** | | | □ **PIRMINĖ** □ **PATIKSLINTA**  *(Žymima „Patikslinta“ tais atvejais, kai ši lentelė tikslinama po to, kai paraiška grąžinama pakartotiniam vertinimui.)*  *Pildoma projekto naudos ir kokybės vertinimo metu.* | |  |  |  |  |  |  |  |  |  | | --- | --- | --- | --- | --- | --- | --- | --- | | **Prioritetinis projektų atrankos kriterijaus (toliau – kriterijus) pavadinimas** | **Kriterijaus vertinimo aspektai ir paaiškinimai** | **Didžiausias galimas kriterijaus balas** | **Kriterijaus vertinimas (jei taikomi svoriai)** | | **Vertinimo metu suteiktų balų skaičius** | **Minimalus privalomas surinkti balų skaičius** | **Komentarai** | | Kriterijaus įvertinimas | Svorio koeficien-tas | | 1. **Mokymai skirti įmonių, kurių pagrindinės veiklos priskiriamos Ekonominės veiklos rūšių klasifikatoriaus (EVRK 2 red.), patvirtinto Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“ (toliau – EVRK 2 red.), C sekcijai, darbuotojų kvalifikacijos įgijimui pameistrystės būdu** | *Vertinama ar projekte planuojami mokymai yra skirti įmonių, kurių pagrindinės veiklos priskiriamos EVRK 2 red. C sekcijai, darbuotojų kvalifikacijos įgijimui pameistrystės būdu.*  *Prioritetiniai balai suteikiami tiems projektams, kuriuose bus numatyta, kad:*  *- darbuotojai dalyvaus pameistrystės būdu organizuojamuose mokymuose, skirtuose įgyti kvalifikaciją apdirbamosios gamybos srityse;*  *- pameistrystės būdu mokomi darbuotojai bus priimti į Studijų, mokymo programų ir kvalifikacijų registre įregistruotą formaliojo profesinio mokymo programą, suteikiančią kvalifikaciją apdirbamosios gamybos srityje;*  *- daugiau nei 50 proc. projekte mokomų asmenų sudarys apdirbamosios gamybos darbuotojai, mokomi pagal formaliąją programą pameistrystės būdu.*  *Tiems projektams, kuriuose bus numatyta, kad:*  *- darbuotojai dalyvaus pameistrystės būdu organizuojamuose mokymuose, skirtuose įgyti kvalifikaciją apdirbamosios gamybos srityse;*  *- pameistrystės būdu mokomi darbuotojai bus priimti į Studijų, mokymo programų ir kvalifikacijų registre įregistruotą formaliojo profesinio mokymo programą, suteikiančią kvalifikaciją apdirbamosios gamybos srityje;*  *- daugiau nei 50 proc. projekte mokomų asmenų sudarys apdirbamosios gamybos darbuotojai, mokomi pagal formaliąją programą pameistrystės būdu,*  *skiriami 5 balai, jeigu bent vienas iš išvardintų reikalavimų netenkinamas, skiriama 0 balų.* | ***35*** |  | ***7*** |  |  |  | | 1. **Investuotojo darbuotojų kvalifikacijos ugdymas** | *Vertinama pareiškėjo darbuotojų kvalifikacija, priklausomai nuo to, kokios kvalifikacijos darbuotojams reikalinga įgyti specifinių kompetencijų.*  *Vertinama remiantis Lietuvos kvalifikacijų sandaros aprašu, patvirtintu Lietuvos Respublikos Vyriausybės 2010 m. gegužės 4 d. nutarimu Nr. 535 „Dėl Lietuvos kvalifikacijų sandaros aprašo patvirtinimo“.*  *Aukštesnis įvertinimas suteikiamas tiems projektams, kuriuose mokymuose dalyvauja didesnis skaičius I–V kvalifikacijos lygius atitinkančių darbuotojų. Paraiškos surikiuojamos nuo paraiškų, kuriose numatoma, kad mokymuose dalyvaujančių darbuotojų, atitinkančių I–V kvalifikacijos lygius, dalis yra didesnė iki paraiškų, kuriose numatoma, kad mokymuose dalyvaujančių darbuotojų, atitinkančių I–V kvalifikacijos lygius, dalis yra mažesnė.*  *5 balai suteikiami pirmiesiems 20 proc. projektų (jeigu gaunamas skaičius nėra sveikasis, apvalinama pagal aritmetines taisykles iki sveikojo skaičiaus; atitinkamai ši taisyklė taikoma ir toliau), 4 balai – kitiems 20 proc. projektų ir t. t. 1 balas suteikiamas paskutiniams 20 proc. projektų.*  *Jeigu pirmieji projektai dėl kelių vienodą rodiklį turinčių projektų sudaro daugiau nei 20 proc. projektų, visiems jiems suteikiami 5 balai. Tokiu atveju 4 balai suteikiami pirmiesiems 20 proc. likusių projektų, 3 balai – kitiems 20 proc. projektų ir t. t.*  *Atitinkamai ta pati loginė seka taikoma, jeigu susidaro daugiau negu 20 proc. 4 balais vertinamų projektų, surinkusių vienodą balų skaičių. Tokiu atveju jiems visiems skiriami 4 balai, o likusiems tuo pačiu principu suteikiami žemesni vertinimai.* | ***30*** |  | ***6*** |  |  |  | | 1. **Mokymai, skirti labai mažų, mažų ar vidutinių įmonių (toliau – MVĮ) darbuotojams** | *Vertinama, ar pareiškėjas yra MVĮ, kurios darbuotojams skirti mokymai. MVĮ suprantama taip, kaip ši sąvoka apibrėžta Lietuvos Respublikos smulkiojo ir vidutinio verslo plėtros įstatyme.*  *Prioritetiniai balai suteikiami tiems projektams, kuriuose pareiškėjas yra MVĮ. Jeigu pareiškėjas nėra priskiriamas MVĮ kategorijai, balai nėra skiriami.*  *Šis projektų atrankos kriterijus taikomas tik projekto vertinimo metu.*  *Kai pareiškėjas yra MVĮ, skiriami 5 balai, jeigu pareiškėjas nėra priskiriamas MVĮ kategorijai, skiriama 0 balų.* | ***20*** |  | ***4*** |  |  |  | | 1. **Investicijų trukmės vertinimas** | *Vertinama įgyvendinamo projekto trukmė iki paraiškos pateikimo – tai yra naujas investicinis projektas ar plėtros investicinis projektas.*  *Prioritetiniai balai suteikiami tiems naujiems investiciniams projektams, kuriuose užsienio investuotojo įmonė iki paraiškos pateikimo veikia Lietuvos Respublikoje trumpiau nei 3 metus. Jei užsienio investuotojo įmonė iki paraiškos pateikimo veikia Lietuvos Respublikoje ilgiau nei 3 metus, balai nėra skiriami.*    *Veikianti įmonė – įmonė, turinti pajamų ir darbuotojų ir teisės aktų nustatyta tvarka teikianti ataskaitas Valstybinei mokesčių inspekcijai, Valstybinio socialinio draudimo fondo valdybos skyriams ir metinės finansinės atskaitomybės dokumentus Juridinių asmenų registrui.*  *Įmonės veikimo laikotarpis Lietuvos Respublikoje tikrinamas pagal Juridinių asmenų registro ir (arba) pareiškėjo pateiktų patvirtintų finansinės atskaitomybės dokumentų informaciją.*  *Jeigu įgyvendinamas naujas investicinis projektas, kuriame užsienio investuotojo įmonė veikia Lietuvos Respublikoje trumpiau nei 3 metus, skiriami 5 balai, jeigu užsienio investuotojo įmonė veikia Lietuvos Respublikoje ilgiau nei 3 metus, skiriama 0 balų.* | ***15*** |  | ***3*** |  |  |  | | **Suma:** | | **100** |  |  |  |  |  | | **Minimali privaloma surinkti balų suma:** | | **50** |  |  |  |  |  | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos vertinimą atlikusios institucijos (data) (vardas ir pavardė, parašas)

atsakingo asmens pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos

9 prioriteto „Visuomenės švietimas ir žmogiškųjų išteklių potencialo didinimas“

priemonės Nr. 09.4.3-ESFA-K-805 „Žmogiškieji ištekliai Invest LT+“

projektų finansavimo sąlygų aprašo Nr. 2

3 priedas

**PROJEKTŲ ATITIKTIES VALSTYBĖS PAGALBOS TAISYKLĖMS Patikros lapas**

|  |
| --- |
| **1. Priemonės teisinis pagrindas** |
| 2014 m. birželio 17 d. Komisijos reglamentas (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius |

|  |  |
| --- | --- |
| **2. Duomenys apie paraišką / projektą** | |
| **Paraiškos / projekto numeris** |  |
| **Pareiškėjo / projekto vykdytojo pavadinimas** |  |
| **Projekto pavadinimas** |  |

|  |  |  |  |  |
| --- | --- | --- | --- | --- |
| **3. Paraiškos / projekto patikra dėl atitikties Bendrajam bendrosios išimties reglamentui** | | | | |
| **Nr.** | **Klausimai** | **Rezultatas** | | **Pastabos** |
| 3.1. | Kokiai kategorijai priskiriamas pareiškėjas? (pasirinkti tik vieną variantą) |  |  |  |
| - labai maža įmonė | □ |  |  |
| - maža įmonė | □ |  |  |
| - vidutinė įmonė | □ |  |  |
| - didelė įmonė | □ |  |  |
| 3.2. | Ar teikiama valstybės pagalba atitinka Reglamento (ES) Nr. 651/2014 1 straipsnio 2 dalies nuostatas? | □ Taip | □ Ne |  |
| 3.3. | Ar teikiama valstybės pagalba atitinka Reglamento (ES) Nr. 651/2014 1 straipsnio 3 dalies nuostatas? | □ Taip | □ Ne |  |
| 3.4. | Ar teikiama valstybės pagalba atitinka Reglamento (ES) Nr. 651/2014 1 straipsnio 4 dalies nuostatas? | □ Taip | □ Ne |  |
| 3.5. | Ar teikiama valstybės pagalba atitinka Reglamento (ES) Nr. 651/2014 1 straipsnio 5 dalies nuostatas? | □ Taip | □ Ne |  |
| 3.6. | Ar numatoma teikti pagalba yra mažesnė nei Reglamento (ES) Nr. 651/2014 4 straipsnio 1 dalies n punkte nustatytas dydis? | □ Taip | □ Ne |  |
| 3.7. | Ar teikiama pagalba atitinka Reglamento (ES) Nr. 651/2014 4 straipsnio 2 dalies nuostatas? | □ Taip | □ Ne |  |
| 3.8. | Ar yra pagrįstas pagalbos skatinamasis poveikis pagal Reglamento (ES) Nr. 651/2014 6 straipsnio 2 dalį? | □ Taip | □ Ne |  |
| 3.9. | Ar yra laikomasi pagalbos sumavimo reikalavimų, nustatytų Reglamento (ES) Nr. 651/2014 8 straipsnyje? | □ Taip | □ Ne |  |
| 3.10. | Ar pagalba teikiama remiantis Reglamento (ES) Nr. 651/2014 31 straipsnio 1 dalies nuostatomis? | □ Taip | □ Ne |  |
| 3.11. | Ar teikiama valstybės pagalba atitinka Reglamento (ES) Nr. 651/2014 31 straipsnio 2 dalį? | □ Taip | □ Ne |  |
| 3.12. | Ar valstybės pagalbos yra prašoma tinkamoms finansuoti išlaidoms, nurodytoms Reglamento (ES) Nr. 651/2014 31 straipsnio 3 dalies a punkte? | □ Taip | □ Ne |  |
| 3.13. | Ar valstybės pagalbos yra prašoma tinkamoms finansuoti išlaidoms, nurodytoms Reglamento (ES) Nr. 651/2014 31 straipsnio 3 dalies b punkte? | □ Taip | □ Ne |  |
| 3.14. | Ar valstybės pagalbos yra prašoma tinkamoms finansuoti išlaidoms, nurodytoms Reglamento (ES) Nr. 651/2014 31 straipsnio 3 dalies c punkte? | □ Taip | □ Ne |  |
| 3.15. | Ar valstybės pagalbos yra prašoma tinkamoms finansuoti išlaidoms, nurodytoms Reglamento (ES) Nr. 651/2014 31 straipsnio 3 dalies d punkte? | □ Taip | □ Ne |  |
| 3.16. | Ar pagalbos intensyvumas atitinka Reglamento (ES) Nr. 651/2014 31 straipsnio 4 dalį? | □ Taip | □ Ne |  |

|  |  |  |  |
| --- | --- | --- | --- |
| **4. Finansavimo atitikties Bendrajam bendrosios išimties reglamentui vertinimas** | | | |
| Ar teikiamas finansavimas atitinka Reglamentą (ES) Nr. 651/2014 | □ Taip | □ Ne |  |

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vertintojas) | \_\_\_\_\_\_\_\_\_\_\_  (parašas) | \_\_\_\_\_\_\_\_  (data) |
| **Patikros peržiūra:**  □ Vertintojo išvadai pritarti  □ Vertintojo išvadai nepritarti  *Pastabos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (skyriaus vedėjas) | \_\_\_\_\_\_\_\_\_\_\_\_  (parašas) | \_\_\_\_\_\_\_\_\_\_\_\_  (data) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos

9 prioriteto „Visuomenės švietimas ir

žmogiškųjų išteklių potencialo didinimas“ priemonės Nr. 09.4.3-ESFA-K-805„Žmogiškieji ištekliai Invest LT+“

projektų finansavimo sąlygų aprašo Nr.2 4 priedas

**INFORMACIJa APIE GAUTĄ VALSTYBĖS PAGALBĄ, KITUS FINANSAVIMO ŠALTINIUS ir DUOMENIS, reikalingus projekto atitikČIAI 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-ESFA-K-805 „Žmogiškieji ištekliai Invest LT+“ projektų finansavimo sąlygų aprašo NR. 2 NUOSTATOMS IR projektų atrankos kriterijams įvertinti**

**1. Pareiškėjų vykdomos veiklos ir projekto veiklos priskiriamos Ekonominės veiklos rūšių klasifikatoriui (EVRK 2 red.), patvirtintam Lietuvos statistikos departamento generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“ (toliau – EVRK 2 red.).**

|  |  |
| --- | --- |
| 1.1. Pareiškėjo vykdoma pagrindinė veikla (-os) pagal EVRK 2 red.  (paskutinių finansinių metų duomenys) (jeigu vykdomos kelios veiklos, reikia nurodyti pasidalijimą procentais pagal paskutinių finansinių metų metines pardavimo pajamas) |  |
| 1.2. Pareiškėjo veikla (-os) pagal EVRK 2 red., kuriai (-ioms) vykdyti bus naudojami projekto rezultatai. |  |

**2. Pareiškėjų akcininkai (nurodomi visi įmonės akcininkai, valdantys 10 ir daugiau procentų įmonės akcijų):**

|  |  |  |
| --- | --- | --- |
| Eilės Nr. | Akcininkas | Akcijų dalis (procentais) |
| 2.1. |  |  |
| 2.2. |  |  |

**3. Pareiškėjo (investuotojo) lemiama įtaka pareiškėjo (investuotojo) Lietuvos Respublikoje įsteigtam privačiam juridiniam asmeniui (toliau – įmonė)**

|  |
| --- |
| **Aprašyti padėtį, kaip kontroliuojantis asmuo – pareiškėjas (investuotojas) – įgyvendina arba gali įgyvendinti savo sprendimus dėl kontroliuojamo ūkio subjekto – įmonės – ūkinės veiklos, organų sprendimų ar personalo sudėties.** |
| Išsamus aprašymas. |

**4. Gauta (planuojama gauti) valstybės pagalba projektui.**

|  |  |  |  |  |
| --- | --- | --- | --- | --- |
| Pateikite informaciją apie pareiškėjo gautą per paskutinius 3 metus iki paraiškos finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška) pateikimo ir planuojamą gauti valstybės pagalbą, *de minimis* pagalbą ir kitą paramą projektui. | | | | |
|  | Planuojama gauti pagalbos suma *(ne iš Lietuvos Respublikos ekonomikos ir inovacijų ministerijos)* | Gautos pagalbos suma | Pagalbos teikėjas | Pagalbos suteikimo data |
| 4.1. Pagalba mokymams pagal 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius 31 straipsnį |  |  |  |  |
| 4.2. Visa *de minimis* pagalba |  |  |  |  |
| 4.3. *De minimis* pagalba, suteikta tinkamoms projekto išlaidoms kompensuoti |  |  |  |  |

**5. Kiti Europos Sąjungos, Lietuvos Respublikos ar kiti finansavimo šaltiniai:**

|  |  |
| --- | --- |
| **5.1. Ar buvo pateikta paraiška dėl paramos šiam projektui arba jo daliai iš bet kurio kito Europos Sąjungos, Lietuvos Respublikos ar kitų finansavimo šaltinių (Europos regioninės plėtros fondo (toliau – ERPF) (kryžminio finansavimo atveju), Europos socialinio fondo (toliau – ESF), kito Europos Sąjungos finansavimo šaltinio, valstybės ar savivaldybės programų, Europos ekonominės erdvės paramos ar panašiai)?** | |
| □ Taip | Jei taip, pateikti išsamų aprašymą (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kita) |
| □ Ne | |
| **5.2. Ar šis projektas ar jo dalis papildo kokį nors kitą projektą, kuris jau finansuojamas ar bus finansuojamas iš ERPF (kryžminio finansavimo atveju), ESF, kito Europos Sąjungos finansavimo šaltinio, valstybės ar savivaldybės programų, Europos ekonominės erdvės paramos ar panašiai?** | |
| □ Taip | Jei taip, prašom išsamiai aprašyti (nurodyti tikslius duomenis, nuorodų numerius, datas, prašytas sumas, gautas sumas ir kita) |
| □ Ne | |
| **5.3. Ar buvo pateikta paraiška dėl paramos iš bet kurio kito Europos Sąjungos, Lietuvos Respublikos ar kitų finansavimo šaltinių (ERPF (kryžminio finansavimo atveju), ESF, kito Europos Sąjungos finansavimo šaltinio, valstybės ar savivaldybės programų, Europos ekonominės erdvės paramos ar panašiai) ankstesniam šio projekto ar jo dalies etapui (įskaitant galimybių studijos ir parengiamuosius etapus)?** | |
| □ Taip | Jei taip, pateikti išsamų aprašymą (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kita) |
| □ Ne | |

**6. Informacija apie sukurtų ir (arba) numatomų sukurti darbo vietų (visu etatu) skaičių (taikoma tik tais atvejais, kai pagrindžiamas Aprašo 17.2 papunktyje nurodytas sukuriamų darbo vietų skaičius).**

|  |  |  |
| --- | --- | --- |
|  | Per 3 metus iki paraiškos registracijos Europos socialinio fondo agentūroje (toliau – įgyvendinančioji institucija) dienos | N (projekto įgyvendinimo pabaigos metai)  (202....) |
| Darbo vietų (visu etatu) skaičius |  |  |
| Aprašomos sukurtos ir (arba) numatomos sukurti darbo vietos investicijų projekto įgyvendinimo metu, nurodomos pareigybės, investicijų projekto terminai. | | |

**7. Informacija, pagrindžianti sukurtų darbo vietų skaičių (taikoma tik tais atvejais, kai pagrindžiamas Aprašo 17.2 papunktyje nurodytas sukuriamų darbo vietų skaičius).**

|  |  |  |  |  |  |
| --- | --- | --- | --- | --- | --- |
| **Darbo sutarties informacija** | | | | | |
| Eil.  Nr. | Vardas, pavardė | Darbo sutarties data | Darbo sutarties Nr. | Darbo sutarties tipas | Darbo sutartyje nustatytas darbo etatas |
| 7.1. |  |  |  |  |  |
| 7.2. |  |  |  |  |  |

**8. Informacija apie pareiškėjo (investuotojo) privačių investicijų dydį į investicijų projektą (taikoma tik tais atvejais, kai pagrindžiamas Aprašo 17.2 papunktyje nurodytas privačių investicijų dydis).**

|  |  |  |  |  |  |
| --- | --- | --- | --- | --- | --- |
|  | Per 3 metus iki paraiškos registracijos įgyvendinančiojoje institucijoje dienos | N (projekto įgyvendinimo pabaigos metai)  (202....) | Pirmieji metai po projekto įgyvendinimo  (20.... m.) | Antrieji metai po projekto įgyvendinimo  (20.... m.) | Tretieji metai po projekto įgyvendinimo  (20.... m.) |
| Privačių investicijų dydis |  |  |  |  |  |

**9. Informacija apie investicijų projektą.**

|  |  |
| --- | --- |
| **9.1. Investuotojo naujas plyno lauko investicijų projektas?** | |
| □ Taip | Jei taip, pateikti išsamų naujo investicijų projekto aprašymą. |
| □ Ne | |
| **9.2. Investuotojo, kuris 2007–2013 m. programavimo laikotarpiu gavo paramą darbuotojų mokymams, plėtros projektas?** | |
| □ Taip | Jei taip, pateikti išsamų investicijų projekto plėtros aprašymą. |
| □ Ne | |
| **9.3. Investuotojo, kuris 2007–2013 m. programavimo laikotarpiu negavo paramos mokymams, plėtros projektas?** | |
| □ Taip | Jei taip, pateikti išsamų investicijų projekto aprašymą. |
| □ Ne | |

**10. Informacija apie visų pareiškėjo (investuotojo) darbuotojų vidutinį mėnesinį darbo užmokestį (bruto) (taikoma tik tais atvejais, kai pagrindžiamas Aprašo 17.2 papunktyje nurodytas vidutinio mėnesinio darbo užmokesčio dydis).**

|  |  |  |  |  |  |  |
| --- | --- | --- | --- | --- | --- | --- |
|  | Per 3 metus iki paraiškos registravi-mo įgyvendi-nančiojoje instituci-joje dienos | Per laiką nuo pareiškėjo (investuo-tojo) įregistra-vimo dienos (jeigu pareiškėjas (investuo-tojas) vykdo veiklą mažiau negu trejus metus) | N (projekto sutarties pasirašymo metai)  (202....) | Pirmieji metai po projekto sutarties pasirašymo  (20.... m.) | Antrieji metai po projekto sutarties pasirašymo  (20.... m.) | Tretieji metai po projekto sutarties pasirašymo  (20.... m.) |
| Vidutinis mėnesinio darbo užmokes-čio dydis (bruto) |  |  |  |  |  |  |

**11. Informacija apie pareiškėjo (investuotojo) darbuotojų kvalifikaciją.**

|  |  |
| --- | --- |
| **Bendras preiškėjo mokomų**  **darbuotojų skaičius** | **Pareiškėjo mokomų darbuotojų, atitinkančių I–V kvalifikacijos lygius, skaičius** |
|  |  |

**Prie paraiškos gali būti pridedami kiti dokumentai, patvirtinantys ar pagrindžiantys paraiškoje pateiktą informaciją.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

(vadovo arba jo įgalioto asmens (parašas) (vardas ir pavardė)

pareigos)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_